એક બાજુ કોંગ્રેસ બીજા તબક્કાની ચૂંટણીના ઉમેદવારોના નામ ફાઇનલ કરવામાં વ્યસ્ત છે, ત્યારે બીજી બાજુ પહેલા તબક્કાની ચૂંટણી માટે જાહેર થયેલ ઉમેદવારોના નામ અંગેનો વિવાદ શમ્યો નથી. ઉલ્લેખનીય છે કે, કોંગ્રેસે બોટાદ બેઠક પરથી સૌ પ્રથમ મનહર પટેલને ટિકિટ આપી હતી. ત્યાર બાદ ઉમેદવારના નામમાં પરિવર્તન કરવામાં આવ્યું. જે હેઠળ બોટાદ બેઠક પરથી ડી.એમ.પટેલને ટિકિટ આપવામાં આવી હતી. આ બેઠક પરથી કોંગ્રેસ તરફથી આ બંનેએ મેન્ડેટ સાથે ઉમદેવારી નોંધાવી દીધી છે. કોંગ્રેસમાં એનસીપી અને પાસ સાથેની સમજૂતીને કારણે ઉમેદવારોની યાદીને મામલે ઉગ્ર વિરોધ અને વિવાદ થયા હતા, જેના પડઘા હજુ પણ સાંભળવા મળી રહ્યાં છે.